   

**Vabilo na virtualni pogovor**

**Kaj pomenijo madžarske investicije v slovenske medije? Ali uvažamo madžarski medijski model?**

v petek, 10. julija 2020, ob 11. uri na spletu

Vabimo vas na pogovor o posledicah madžarskih investicij v slovenske medije. Z dr. Ágnes Urbán, ekonomistko, raziskovalko in veliko poznavalko madžarskega medijskega trga in razmer na njem, se bo pogovarjal novinar Lenart J. Kučić. Zanimalo nas bo, kakšno kulturo upravljanja z mediji prinašajo madžarske investicije. Kdo je potencialni novi lastnik Planet TV? Kakšna je uredniška politika v madžarskih medijih, katerih lastnik je? Kakšne so njegove povezave s stranko Fidesz in Viktorjem Orbanom? Zakaj madžarska podjetja investirajo v medije v Sloveniji, ki prinašajo očitne izgube? Kakšni so njihovi dejanski interesi? Kakšen je model podrejanja medijev na Madžarskem in kako se je razvijal?

Pogovor bo potekal v angleškem jeziku.

**Prosimo za prijavo udeležbe na** [**novinar.com**](https://novinar.com/novica/ali-uvazamo-madzarski-medijski-model/) **do 9. julija 2020. Povezavo za dostop do dogodka in tehnična navodila boste prejeli dan pred dogodkom.**

|  |  |
| --- | --- |
| Urbán Ágnes | **Dr. Ágnes Urbán** že vrsto let analizira ekonomske učinke medijske politike vlade Viktorja Orbana. Je direktorica in raziskovalka neodvisnega inštituta za raziskovanje medijev [Mertek Media Monitor](https://mertek.eu/en/), ki izdeluje [kritične analize](https://mertek.eu/wp-content/uploads/2020/01/MertekFuzetek18.pdf) medijske politike in medijskega trga na Madžarskem. Je profesorica medijske ekonomije na Univerzi Corvinius v Budimpešti. Doktorica znanosti (2006) in avtorica številnih študij, raziskovalnih poročil, člankov in knjig o medijih in medijskem trgu na Madžarskem. V zadnjih mesecih piše tudi [o grožnjah za obstoj preostalega majhnega števila neodvisnih medijev](https://mertek.atlatszo.hu/the-end-of-days-for-independent-media-in-hungary/) na Madžarskem. |
|  | **Lenart J. Kučić** je novinar na preiskovalnem mediju Pod črto, predavatelj in voditelj podkastov. Prispevke objavlja tudi v Razpotjih in na Disenzu, njegovo novinarsko in raziskovalno področje pa je preplet tehnologije, medijev in družbe. V zadnjem letu dni je za Pod črto [preiskal slovenski medijski trg](https://podcrto.si/oznaka/medijsko-lastnistvo/) in poskusil odgovoriti na vprašanje, kakšni so interesi medijskih lastnikov in kako vplivajo na novinarstvo. Pri tem je preučil tudi [madžarski model](https://podcrto.si/madzarski-model-1-del-kako-si-je-orban-podjarmil-medije/) in [medijsko strategijo](https://podcrto.si/madzarski-model-2-del-kako-orban-kreira-novice/) Viktorja Orbana ter [dosedanje madžarske investicije v medije v Sloveniji](https://podcrto.si/mediji-sds-3-del-madzarski-prevzem-desnega-medijskega-stebra/). |

Pogovor je del projekta Zaščita nadzorne vloge civilne družbe in novinarjev v Sloveniji, pri katerem sodelujejo Mirovni inštitut, Društvo novinarjev Slovenije in Pod črto. S projektom naslavljamo grožnje in izzive za uresničevanje nadzorne vloge civilne družbe in novinarjev v Sloveniji. Projekt financira NEF-Mreža evropskih fundacij v sklopu programa [Civitates](https://civitates-eu.org/).

Veselimo se sodelovanja in vas lepo pozdravljamo.